CELEX: 32011D0123
Language: sl
Date: 2011-02-23 00:00:00
Title: 2011/123/EU: Sklep Komisije z dne 23. februarja 2011 o načelnem priznavanju popolnosti dokumentacije, predložene v podroben pregled zaradi možne vključitve sedaksana in Bacillus firmus I-1582 v Prilogo I k Direktivi Sveta 91/414/EGS (notificirano pod dokumentarno številko C(2011) 989)  Besedilo velja za EGP

24.2.2011   
            
            
               SL
            
            
               Uradni list Evropske unije
            
            
               L 49/40
            
         SKLEP KOMISIJE
   z dne 23. februarja 2011
   o načelnem priznavanju popolnosti dokumentacije, predložene v podroben pregled zaradi možne vključitve sedaksana in Bacillus firmus I-1582 v Prilogo I k Direktivi Sveta 91/414/EGS
   (notificirano pod dokumentarno številko C(2011) 989)
   (Besedilo velja za EGP)
   (2011/123/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(3) Direktive,
   ob upoštevanju naslednjega:
   
               (1)
            
            
               Direktiva 91/414/EGS določa oblikovanje seznama aktivnih snovi v Evropski uniji, registriranih za vključitev v fitofarmacevtska sredstva.
            
         
               (2)
            
            
               Podjetje Syngenta Crop Protection AG je pristojnim organom Francije 18. junija 2010 predložilo dokumentacijo za aktivno snov sedaksan z zahtevkom za njeno vključitev v Prilogo I k Direktivi 91/414/EGS.
            
         
               (3)
            
            
               Podjetje Bayer CropScience SAS je pristojnim organom Francije 29. septembra 2010 predložilo dokumentacijo za aktivno snov Bacillus firmus I-1582 z zahtevkom za njeno vključitev v Prilogo I k Direktivi 91/414/EGS.
            
         
               (4)
            
            
               Pristojni organi Francije so Komisiji sporočili, da je po predhodnem pregledu dokumentacij za navedeni aktivni snovi videti, da dokumentaciji izpolnjujeta zahteve v zvezi s podatki in informacijami iz Priloge II k Direktivi 91/414/EGS. Kaže tudi, da predloženi dokumentaciji ustrezata zahtevam v zvezi s podatki in informacijami iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevni aktivni snovi. Vlagatelja sta v skladu s členom 6(2) Direktive 91/414/EGS dokumentaciji naknadno poslala Komisiji in drugim državam članicam, predloženi pa sta bili tudi Stalnemu odboru za prehranjevalno verigo in zdravje živali.
            
         
               (5)
            
            
               S tem sklepom mora biti na ravni Evropske unije uradno potrjeno, da dokumentaciji načeloma izpolnjujeta zahteve v zvezi s podatki in informacijami iz Priloge II ter da za vsaj eno fitofarmacevtsko sredstvo, ki vsebuje eno od zadevnih aktivni snovi, izpolnjujeta zahteve iz Priloge III k Direktivi 91/414/EGS.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Dokumentaciji o aktivnih snoveh iz Priloge k temu sklepu, ki sta bili predloženi Komisiji in državam članicam zaradi vključitve navedenih snovi v Prilogo I k Direktivi 91/414/EGS, načeloma izpolnjujeta zahteve v zvezi s podatki in informacijami iz Priloge II k navedeni direktivi.
   Dokumentaciji izpolnjujeta tudi zahteve v zvezi s podatki in informacijami iz Priloge III k Direktivi 91/414/EGS v zvezi z enim fitofarmacevtskim sredstvom, ki vsebuje aktivno snov, ob upoštevanju predlaganih načinov uporabe.
   Člen 2
   Država članica poročevalka podrobno pregleda dokumentacijo iz člena 1 ter čim prej in najpozneje do 28. februarja 2012 Komisiji sporoči svoje ugotovitve in priporočila glede vključitve ali nevključitve aktivne snovi iz člena 1 v Prilogo I k Direktivi 91/414/EGS ter morebitne pogoje za navedeno vključitev.
   Člen 3
   Ta sklep je naslovljen na države članice.
   
      V Bruslju, 23. februarja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 230, 19.8.1991, str. 1.
   
      PRILOGA
      
         AKTIVNI SNOVI, KI JU ZADEVA TA SKLEP
      
      
                  Splošno ime, identifikacijska številka CIPAC
               
               
                  Vlagatelj
               
               
                  Datum začetka uporabe
               
               
                  Država članica poročevalka
               
            
                  sedaksan
                  št. CIPAC: 833
               
               
                  Syngenta Crop Protection (AG)
               
               
                  18. junij 2010
               
               
                  FR
               
            
                  
                     Bacillus firmus I-1582
                  št. CIPAC: ni relevantno
               
               
                  Bayer CropScience SAS
               
               
                  29. september 2010
               
               
                  FR